CELEX: 32018D0102
Language: fi
Date: 2018-01-19 00:00:00
Title: Komission täytäntöönpanopäätös (EU) 2018/102, annettu 19 päivänä tammikuuta 2018, päätöksen 93/52/ETY liitteen II muuttamisesta siltä osin kuin kyse on Espanjan Aragonian ja Katalonian itsehallintoalueiden tunnustamisesta virallisesti vapaiksi luomistaudista (B. melitensis) (tiedoksiannettu numerolla C(2018) 159) (ETA:n kannalta merkityksellinen teksti. )

23.1.2018   
            
            
               FI
            
            
               Euroopan unionin virallinen lehti
            
            
               L 17/48
            
         KOMISSION TÄYTÄNTÖÖNPANOPÄÄTÖS (EU) 2018/102,
   annettu 19 päivänä tammikuuta 2018,
   päätöksen 93/52/ETY liitteen II muuttamisesta siltä osin kuin kyse on Espanjan Aragonian ja Katalonian itsehallintoalueiden tunnustamisesta virallisesti vapaiksi luomistaudista (B. melitensis)
   
      
         (tiedoksiannettu numerolla C(2018) 159)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY (1) ja erityisesti sen liitteessä A olevan 1 luvun II jakson,
   sekä katsoo seuraavaa:
   
               (1)
            
            
               Direktiivissä 91/68/ETY määritellään eläinten terveyttä koskevat vaatimukset unionin sisäisessä lampaiden ja vuohien kaupassa. Siinä vahvistetaan edellytykset, joiden täyttyessä jäsenvaltiot tai niiden alueet voidaan tunnustaa virallisesti vapaiksi luomistaudista (B. melitensis).
            
         
               (2)
            
            
               Komission päätöksen 93/52/ETY (2) liitteessä II luetellaan jäsenvaltioiden alueet, jotka tunnustetaan virallisesti luomistaudista (B. melitensis) vapaiksi direktiivin 91/68/ETY mukaisesti.
            
         
               (3)
            
            
               Espanja on toimittanut komissiolle todisteet siitä, että Aragonian ja Katalonian itsehallintoalueet täyttävät direktiivissä 91/68/ETY vahvistetut edellytykset siltä osin kuin on kyse luomistaudista (B. melitensis) virallisesti vapaasta asemasta lammas- ja vuohikarjojen osalta.
            
         
               (4)
            
            
               Espanjan toimittamien asiakirjojen arvioinnin perusteella Aragonian ja Katalonian itsehallintoalueet olisi julistettava virallisesti vapaiksi luomistaudista (B. melitensis) lammas- ja vuohikarjojen osalta.
            
         
               (5)
            
            
               Päätöksen 93/52/ETY liitettä II olisi sen vuoksi muutettava Espanjan osalta.
            
         
               (6)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 93/52/ETY liite II tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 19 päivänä tammikuuta 2018.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 46, 19.2.1991, s. 19.
   
      (2)  Komission päätös 93/52/ETY, tehty 21 päivänä joulukuuta 1992, luomistautia (Br. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta (EYVL L 13, 21.1.1993, s. 14).
   
      LIITE
      Korvataan päätöksen 93/52/ETY liitteessä II oleva Espanjaa koskeva kohta seuraavasti:
      ”Espanjassa:
      
                  —
               
               
                  Aragonian itsehallintoalue,
               
            
                  —
               
               
                  Asturian itsehallintoalue,
               
            
                  —
               
               
                  Baleaarien itsehallintoalue,
               
            
                  —
               
               
                  Kanariansaarten itsehallintoalue,
               
            
                  —
               
               
                  Kantabrian itsehallintoalue,
               
            
                  —
               
               
                  Kastilia-La Manchan itsehallintoalue: Albaceten, Cuencan ja Guadalajaran maakunnat,
               
            
                  —
               
               
                  Kastilia ja Leónin itsehallintoalue,
               
            
                  —
               
               
                  Katalonian itsehallintoalue,
               
            
                  —
               
               
                  Extremaduran itsehallintoalue,
               
            
                  —
               
               
                  Galician itsehallintoalue,
               
            
                  —
               
               
                  La Riojan itsehallintoalue,
               
            
                  —
               
               
                  Navarran itsehallintoalue,
               
            
                  —
               
               
                  Baskimaan itsehallintoalue,
               
            
                  —
               
               
                  Valencian itsehallintoalue.”